stanford-oval/wikipedia huggingface dataset:
Matchbox

Matchbox -leikkiauton laatikko 1960 -luvulta.
Rolls-Royce 1960-luvulta.
Matchbox on tavaramerkki, jonka tällä hetkellä omistaa Mattel. Matchbox-tuotteet ovat leikkiautoja, joita myös keräillään. Tulitikkurasiaa tarkoittavan nimensä Matchbox-lelut saivat, koska alkuperäiset tuotteet laitettiin tulitikkurasian kokoisiin ja näköisiin laatikoihin (sanaa käytettiin englannin kielessä johonkin aikaan kaikista leluautoista). 1970-luvulla pakkaukset muuttuivat nykyisen tyylisiksi.
Matchboxin valmistamat leluautot ovat pienoismalleja oikeista suunnilleen mittakaavassa 1:64.
Matchboxin lanseeranneen yhtiön perustivat vuonna 1947 Leslie Smith ja Rodney Smith, jotka samasta sukunimestä huolimatta eivät olleet veljeksiä vaan sotakavereita. He käyttivät sodasta palattuaan saamansa kuudensadan punnan sopeutumisrahat metallivalukoneisiin. Yrityksen nimeksi tuli Lesney, joka juontuu miesten etunimistä (Leslie, Rodney). Rodney Smith muutti pian Australiaan, mutta hänen tilalleen tuli Jack Odell.
Yritys kasvoi voimakkaasti. Se vietiin pörssiin vuonna 1960, ja yrityksen arvo vuonna 1968 oli kolmasosa oikeassa autoteollisuudessa toimivan British Leyland -yhtiön arvosta. Kiinalaisten tuottajien kilpailu, öljykriisi ja inflaatio koituivat turmioksi. Vuonna 1982 yhtiö ajautui konkurssiin ja Matchbox-tuotemerkki sekä yhtiön muotit ja muu omaisuus myytiin. Matchbox tuotemerkin omistus siirtyi amerikkalaiselle leluvalmistajalle Mattelille vuonna 1997, Mattelin ostaessa tavaramerkin omistaneen Tyco Toys -yrityksen.
MIT-lisenssi

MIT-lisenssi on avoin ohjelmistolisenssi joka kehitettiin Massachusetts Institute of Technologyssä (MIT). Se ei ole copyleft-lisenssi, joten se sallii teoksen käytön myös suljetun lähdekoodin ohjelmistoissa. Lisenssi tunnetaan myös nimillä X-lisenssi ja X11-lisenssi.
MIT-lisenssin ehdot ovat yksinkertaiset. Se antaa käyttäjälle oikeudet vapaasti muokata, kopioida ja käyttää teosta omassa projektissa sillä ehdolla, että lisenssin teksti säilyy lähdekoodissa. Koska MIT-lisenssi ei ole copyleft-lisenssi, se ei vaadi lähdekoodin julkistamista vaikka muokattua teosta levitettäisiin eteenpäin. Ehkä tunnetuin lisenssiä käyttävä ohjelmisto on X Window System.
Lisenssin teksti

Lisenssin sisältö on public domainia, joten sitä saa muokata vapaasti.
Copyright (c) <vuosi> <tekijä>
 
 Permission is hereby granted, free of charge, to any person obtaining
 a copy of this software and associated documentation files (the
 "Software"), to deal in the Software without restriction, including
 without limitation the rights to use, copy, modify, merge, publish,
 distribute, sublicense, and/or sell copies of the Software, and to
 permit persons to whom the Software is furnished to do so, subject to
 the following conditions:
 
 The above copyright notice and this permission notice shall be included
 in all copies or substantial portions of the Software.
 
 THE SOFTWARE IS PROVIDED "AS IS", WITHOUT WARRANTY OF ANY KIND,
 EXPRESS OR IMPLIED, INCLUDING BUT NOT LIMITED TO THE WARRANTIES OF
 MERCHANTABILITY, FITNESS FOR A PARTICULAR PURPOSE AND NONINFRINGEMENT.
 IN NO EVENT SHALL THE AUTHORS OR COPYRIGHT HOLDERS BE LIABLE FOR ANY
 CLAIM, DAMAGES OR OTHER LIABILITY, WHETHER IN AN ACTION OF CONTRACT,
 TORT OR OTHERWISE, ARISING FROM, OUT OF OR IN CONNECTION WITH THE
 SOFTWARE OR THE USE OR OTHER DEALINGS IN THE SOFTWARE.
Lisenssin käyttö

Free Software Foundation (FSF) käyttää MIT-lisenssistä nimitystä X11-lisenssi, koska arvelee sen olevan tarkempi.  Open Source Initiative kuitenkin käyttää nimitystä MIT-lisenssi.  X11-lisenssi ei kuitenkaan ole täysin sama kuin MIT-lisenssi, vaan siihen on lisätty kielto, jonka mukaan tekijän nimeä ei saa käyttää ohjelman mainostamiseen tai markkinointiin ilman lupaa. Tämä tekee lisenssistä melkein identtisen BSD-lisenssin kanssa. FSF kehottaakin suosittelemaan mieluummin MIT-lisenssin käyttöä, koska BSD-lisenssi voidaan sekoittaa sen vanhaan versioon joka sisälsi paheksutun "mainospykälän".
MIT-lisenssi on Open Source Intiativen hyväksymä ja yhteensopiva GNU GPL:n kanssa, joten GPL- ja MIT-lisensoituja teoksia voidaan yhdistää.
Lisenssin käyttäjiä

X Window Systemin lisäksi muita tunnettuja MIT-lisensoituja ohjelmistoja ovat Mono-kehitysympäristön luokkakirjastot ja PuTTY. Myös Lua, Node.js ja jQuery sekä React ovat MIT-lisensoituja.
Aiheesta muualla

X Window Systemin käyttämä lisenssi
MIT-lisenssi Open Source Initiativen sivuilla
IEEE: The Origin of the “MIT License”
Manavgat

| Manavgat |
| --- | --- |

 Manavgatin sijainti Antalyan maakunnassa
 Manavgat
 Koordinaatit: 36°47′15″N, 31°26′30″E 
Valtio:  Turkki
Maakunta:  Antalyan maakunta
Piirikunta:  Manavgat
Korkeus:  6 m
Väkiluku (2022):  165 950
Infobox OKVirheellinen NIMI-arvo: 
Manavgat on kaupunki ja piirikunta Antalyan maakunnassa Turkissa, noin 70 kilometriä Antalyan kaupungista.
Vuonna 2022 kaupungissa oli noin 166 000 asukasta, piirikunnassa 253 000.
Kaupunki sijaitsee sisämaassa, Taurusvuoriston rinteiden alapuolella, mutta läheisellä rannalla on nykyisin hotelleja. Aiemmin siellä on eletty kalastuksella ja maanviljelyksellä.
Köprülün kanjoni on yksi alueen nähtävyyksistä. Oymapinarin pato Manavgat-joella tuottaa alueelle sähköä.
Moskeija Manavgatissa
Manavgatin vesiputous Manavgat-joella kaupungin lähistöllä
Oymapinarin pato
Manavgat-joen suun lähistöllä
Kaupunkinäkymää
Aiheesta muualla

Kuvia tai muita tiedostoja aiheesta Manavgat Wikimedia Commonsissa
Manavgatin verkkosivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manavgat
Käännös suomeksi
Marko Portin

Marko Juhani Portin (s. 1970) on suomalainen klarinetisti ja säveltäjä. Portin tuli tunnetuksi Ultra Bra -yhtyeen saksofonistina. Lisäksi Portin on esiintynyt useiden suomalaisten sinfoniaorkestereiden kanssa (muun muassa Radion sinfoniaorkesteri, Helsingin kaupunginorkesteri) ja on Uusinta-kamariyhtyeen sekä Albero-kvartetin jäsen. Portinin oma sävellystuotanto käsittää muun muassa kamarimusiikkiteoksia.
Mark Moses

Mark Moses vuonna 2008.
Mark Moses (s. 24. helmikuuta 1958 New York) on yhdysvaltalainen näyttelijä. Hän on esiintynyt useissa elokuvissa, kuten Hamekyttä 2, Platoon – nuoret sotilaat ja Star Trek: Voyager. Vuonna 2004 hän nousi Yhdysvalloissa suuren yleisön tietoisuuteen roolistaan Paul Youngina sarjassa Täydelliset naiset. Vuonna 2006 Moses esiintyi näytelmässä Burleigh Grimes.
Aiheesta muualla

Mark Moses Internet Movie Databasessa. (englanniksi)
Marko Piirainen

Marko Kalevi Piirainen (s. 1. marraskuuta 1975 Kuhmo) on Suomen Ammattiliittojen Keskusjärjestö SAK:n hallinto-osaston johtaja ja keskusjärjestön johtoryhmän jäsen. Hän aloitti tehtävässään huhtikuun alussa 2021. Aiemmin hän oli Auto- ja Kuljetusalan Työntekijäliitto AKT ry:n puheenjohtaja 2012–2021.
Piirainen toimi Työväen Sivistysliitto TSL ry:n hallintojohtajana vuosina 2010–2012 ja hän on hoiti samalla myös henkilöstöpäällikön, työsuojelupäällikön ja pääsihteerin sijaisen tehtäviä. AKT:ssä hän on työskennellyt vuosina 1998–2010 muun muassa talouspäällikkönä, henkilöstöpäällikkönä, työsuojelupäällikkönä, sosiaalisihteerinä, palkkasihteerinä ja aluetoimitsijana. Hän on ollut AKT:ssä myös hallituksen varajäsen, työvaliokunnan jäsen, vaalivaliokunnan puheenjohtaja, työsuojelutoimikunnan puheenjohtaja sekä Kuljetusalan Työttömyyskassan hallituksen puheenjohtaja.
Piirainen kuuluu SAK:n hallitukseen ja työvaliokuntaan sekä on Teollisuuden Palkansaajien hallituksen ja työvaliokunnan jäsen. Lisäksi hän on vakuutusyhtiö Turvan, työeläkeyhtiö Elon sekä VR-Yhtymä Oy:n hallintoneuvoston jäsen, Kuljetusalan Federationi KAF ry:n puheenjohtaja, SASK ry:n hallituksen jäsen, NTF:n hallituksen jäsen, ETF:n hallituksen jäsen, ITF:n hallituksen jäsen, Kuljetusalan Edunvalvojat ry:n puheenjohtaja, Kuljetusliitot KL ry:n varapuheenjohtaja sekä  Nuorten Kotkien Keskusliitto NKK ry:n puheenjohtaja. Piirainen on Porvoon kaupunginvaltuuston jäsen (SDP) sekä A-yhtiöt Oy:n hallituksen puheenjohtaja.
Peruskoulutukseltaan Piirainen on talonrakentaja (1993)  ja nuorempi panostaja (1996) sekä yhdyskuntateknikko (1997). Piiraisella on lisäksi talouspäällikön tutkinto (Markkinointi-instituutti), toimihenkilötutkinto (Kehittämiskeskus) sekä johtamisen erikoisammattitutkinto (JET). Sotilasarvoltaan hän on reservin ylikersantti. Suomen Valkoisen Ruusun Ritarikunnan I Luokan Ritarimerkin tasavallan presidentti myönsi hänelle itsenäisyyspäivänä 2017. Piirainen on naimisissa ja hänellä on kaksi lasta.
Mark Newson

Mark Newson (s. 7. joulukuuta 1960, Stepney, Englanti, Iso-Britannia) on englantilainen entinen jalkapalloilija. Hänen pelipaikkansa oli keskuspuolustaja.
Ura

Newson pelasi 80- ja 90-luvuilla Englannissa muun muassa Charltonissa, Fulhamissa, sekä Tottenhamissa. Kesällä 1982 Newson siirtyi Kuopion Eloon, jossa hänen pelasi kuitenkin vain neljä ottelua SM-sarjassa.
Mate Bulić

Mate Bulić  kuuntele (ohje) on Hertsegovinasta lähtöisin oleva kroaatti pop- ja folk-muusikko. Useat Bulićin kappaleista kertovat hänen kotiseudustaan ja sisältävät elementtejä perinteisestä kroaattimusiikista, kuten lijerica-soitin sekä ganga-tyylinen laulu.
Albumit

Gdje Ste Noćas Prijatelji Stari
Hrvatske narodne pjesme 1
Pjevaj Sestro Pjevaj Brate
Pjevajte sa Mnom
Sve najbolje
Gori borovina
Megamix
Kako mi je, tako mi je
Aiheesta muualla

Kotisivu (Arkistoitu – Internet Archive)
Kotkan–Haminan seutukunta

| Kotka-Haminan seutukunta |
| --- | --- |

 sijainti 
Väkiluku:  80 937 14:nneksi suurin 31.12.2021 
Kotkan–Haminan seutukunta on yksi Suomen seutukunnista. Se sijaitsee Kymenlaakson maakunnassa. Siihen kuuluu viisi kuntaa, ja Euroopan unionin alueluokitusjärjestelmässä sen LAU 1 (NUTS 4) -numero on 082. Seutukunnan asukasluku oli 80 937 2021-12-31 31. joulukuuta 2021. Asukasluvultaan seutukunnan suurin kunta on Kotkan kaupunki. Vuoden 2019 lopussa seutukunnan asukkaista 90,9 prosenttia oli suomenkielisiä ja 1,1 prosenttia ruotsinkielisiä.
Kunnat

| Vaakuna | Kunta | Väkiluku (2024) | Maa- pinta-ala (km²) | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Hamina | 19 413 | 610 | 32 | 9.4 % | 92 % | 0,3 % | 8 % |
|  | Kotka | 50 422 | 272 | 185 | 9.4 % | 89 % | 1 % | 11 % |
|  | Miehikkälä | 1 733 | 423 | 4 | 8.9 % | 94 % | 0,3 % | 6 % |
|  | Pyhtää | 5 038 | 325 | 16 | 8.1 % | 89 % | 6,8 % | 5 % |
|  | Virolahti | 2 886 | 372 | 8 | 9.9 % | 94 % | 0,4 % | 7 % |
|  | yhteensä | 79 492 | 2 001 | 40 |  | 90 % | 1,1 % | 9 % |
Historia

| --- | --- |
: Vehkalahden kunta liitettiin Haminan kaupunkiin 2003.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Kotkan–Haminan seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 96 693 | 96 693 |
| 1985 | 1985 |    | 94 630 | 94 630 |
| 1990 | 1990 |    | 91 678 | 91 678 |
| 1995 | 1995 |    | 90 457 | 90 457 |
| 2000 | 2000 |    | 88 390 | 88 390 |
| 2005 | 2005 |    | 88 007 | 88 007 |
| 2010 | 2010 |    | 87 305 | 87 305 |
| 2015 | 2015 |    | 85 923 | 85 923 |
| 2020 | 2020 |    | 81 625 | 81 625 |
Lähde: Tilastokeskus.
Aiheesta muualla

Hamina
Kotka
Miehikkälä
Pyhtää
Virolahti
Kymenlaakson maakunnan seutukunnat
Kotka–Haminan seutukunta
Kouvolan seutukunta
Matteo Pelliciari

| Mitalit> Maa:   Italia.Miesten uinti. Olympialaiset  | Mitalit> Maa:   Italia.Miesten uinti. Olympialaiset  | Mitalit> Maa:   Italia.Miesten uinti. Olympialaiset  | Maa:   Italia> Miesten uinti. |
| --- | --- | --- | --- |
|  Pronssia | Ateena 2004 | 4 × 200 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Fukuoka 2001 | 4 × 200 m vapaauintiviesti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Shanghai 2006 | 4 × 200 m vapaauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Helsinki 2000 | 4 × 200 m vapaauintiviesti |  |
|  Kultaa | Berliini 2002 | 4 × 200 m vapaauintiviesti |  |
|  Kultaa | Madrid 2004 | 4 × 200 m vapaauintiviesti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Riesa 2002 | 200 metrin vapaauinti |  |
Matteo Pelliciari (22. tammikuuta 1979 Milano) on italialainen uimari ja olympiamitalisti. Hän voitti vuoden 2004 kesäolympialaisissa Ateenassa olympiapronssia 4 × 200 metrin  vapaauintiviestistä. Pelliciari tosin ui vain matkan alkuerissä, mutta sai alkueräuimarina silti pronssia, kun Italian joukkue sijoittui loppukilpailun kolmanneksi. Pelliciari osallistui myös neljä vuotta aikaisemmin järjestettyihin Sydneyn kesäolympialaisiin, joissa hän sijoittui 4 × 200 metrin vapaauintiviestissä neljänneksi.
Pelliciari on uransa aikana voittanut myös yhden MM-hopean ja kolme EM-kultaa pitkältä radalta sekä yhden MM-kullan ja yhden EM-pronssin lyhyeltä radalta. Pelliciari edustaa seuratasolla roomalaista Circolo Canottieri Anienea.
Marian Gołębiewski

Marian Gołębiewski
Marian Gołębiewski (22. syyskuuta 1937 Trzebuchów – 11. maaliskuuta 2024) oli puolalainen roomalaiskatolinen arkkipiispa. Hänet vihki papiksi Włocławekin hiippakuntaan Antoni Pawlowski 24. kesäkuuta 1962. Hänet nimitettiin Koszalin-Kołobrzegin hiippakunnan johtoon 20. heinäkuuta 1996, ja piispaksi vihkiminen seurasi 31. elokuuta. Pääkonsekraattorina toimi Józef Kowalczyk, jota avustivat Henryk Józef Muszyński ja Marian Przykucki.
Gołębiewski sai 3. huhtikuuta 2004 nimityksen Wrocławin arkkipiispaksi, jonka virkaan hänet asetettiin 24. huhtikuuta. Hän jäi eläkkeelle 18. toukokuuta 2013.
Matteo Marsaglia

Mattro Marsaglia
Matteo Marsaglia (s. 5. lokakuuta 1985 Rooma) on italialainen alppihiihtäjä, joka kilpailee enimmäkseen vauhtilajeissa.
Garmisch-Partenkirchenin MM-kilpailuissa 2011 Marsaglia sijoittui 15:nneksi supersuurpujottelussa. Schladmingissa 2013 hän oli samassa lajissa 11:s ja Vailissa / Beaver Creekissä 2015 14:s. Åren MM-kilpailuissa 2019 hän sijoittui syöksylaskussa 13:nneksi. Pekingin olympialaisissa 2022 hän sijoittui syöksylaskussa 15:nneksi ja supersuurpujottelussa 18:nneksi. Courchevelin / Méribelin MM-kilpailuissa 2023 hän oli syöksylaskussa viidestoista.
Alppihiihdon maailmancupissa Marsaglia laski ensimmäisen kerran helmikuussa 2008 Val d'Isèren superalppiyhdistetyssä sijoittuen 16:nneksi. Kymmenen parhaan joukkoon hän sijoittui ensimmäisen kerran Kitzbühelin alppiyhdistetyssä tammikuussa 2011 laskettuaan yhdeksänneksi. Ensimmäisen voittonsa ja palkintokorokesijoituksensa Marsaglia saavutti joulukuussa 2012 Beaver Creekin supersuurpujottelussa. Hän oli samalla kaudella toinen Val Gardenan supersuurpujottelussa. Supersuurpujottelucupissa hän sijoittui toiseksi.
Marvin Ogunjimi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marvin Ogunjimi
Syntymäaika: 12. lokakuuta 1987 (ikä 36) 
Syntymäpaikka: Mechelen, Belgia
Pelipaikka: hyökkääjä
Pituus: 184 senttimetriä
Junioriseurat
1997–1999: Rapid Leest
1999–2001: Roosendaal
2001–2003: Racing Mechelen
2003–2004: Mechelen
Seurat
| Vuodet | Seura | O | (M) |
| 2004–2011 | Genk | 89 | (28) |
| 2007–2008 | → Waalwijk (laina) | 27 | (10) |
| 2011– | Mallorca | 7 | (0) |
| 2012– | → Standard Liège (laina) | 0 | (0) |
Maajoukkue
| 2010– | Belgia | 7 | (5) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2012.  Maajoukkueuran tilastot päivitetty 11. lokakuuta 2011.
Marvin Ogunjimi (s. 12. lokakuuta 1987 Mechelen, Belgia) on belgialainen jalkapalloilija. Hän on pelannut urallaan kotimaansa lisäksi useissa eri maissa, muun muassa Espanjassa ja Norjassa. Hän on pelipaikaltaan hyökkääjä. Hän on pelannut Belgian maajoukkueessa seitsemän maaottelua.
Seurajoukkueura

Ogunjimi edusti Genkiä yhteensä kuuden kauden ajan, joista yhden välissä lainasopimuksella Waalwijkissa. Hän pelasi lainakautensa aikana 27 ottelua ja teki niissä 10 maalia. Palattuaan takaisin omistajaseuraansa kaudeksi 2008–2009 Ogunjimi nousi yhdeksi joukkueen luottopelaajista. Kauden 2010–2011 Genk päätti maan pääsarjamestaruuteen.
Maajoukkueura

Ogunjimi teki ensiesiintymisensä Belgian maajoukkueessa 8. lokakuuta 2010 vuoden 2012 EM-karsintaottelussa Kazakstania vastaan. Samaisessa ottelussa hän avasi myös maalitilinsä maajoukkueessa tehden joukkueensa molemmat osumat.
Aiheesta muualla

Marvin Ogunjimin tilastot National Football Teams -sivustolla (englanniksi)
Marian Duś

Marian Duś (25. kesäkuuta 1938 – 9. syyskuuta 2021) oli puolalainen roomalaiskatolinen piispa. Hänet vihki papiksi Varsovan arkkihiippakuntaan Stefan Wyszynski 9. kesäkuuta 1968, ja hänet nimitettiin sen vihkipiispaksi sekä Thenaen titulaaripiispaksi 21. joulukuuta 1985. Piispaksi vihkiminen seurasi 6. tammikuuta 1986. Pääkonsekraattorina toimi Józef Glemp, jota avustivat Wladyslaw Miziolek ja Kazimierz Romaniuk.
Marian Costea

| Marian Costea> Henkilötiedot |
| --- | --- |
Syntynyt: 13. kesäkuuta 1952 Bukarest, Romania
Kuollut: 10. huhtikuuta 2024 (71 vuotta)
Kansalaisuus:   Romania
Jääkiekkoilija
Pelipaikka:  hyökkääjä
Pituus:  168 cm
Paino:  71 kg
Pelaajaura
Pääsarjaura:  1971–1981
Seurat:  Dinamo București
Marian Costea (13. kesäkuuta 1952 Bukarest – 10. huhtikuuta 2024) oli romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia kymmenen kauden ajan. Costea pelasi myös Romanian maajoukkueessa Innsbruckin talviolympialaisissa 1976 ja Lake Placidin talviolympialaisissa 1980. Innsbruckissa hän pelasi kuusi ottelua tehopistein 3+3=6 keräten 12 rangaistusminuuttia ja Lake Placidissa viisi ottelua tehopistein 3+2=5 keräten 14 rangaistusminuuttia. Costea edusti Romaniaa myös maailmanmestaruuskilpailuissa 1977, joissa hän pelasi kymmenen ottelua tehoin 0+3=3 keräten 26 rangaistusminuuttia.
Marian Gold

Marian Gold vuonna 2013.
Marian Gold (oik. Hartwig Schierbaum, s. 26. toukokuuta 1954 Herford, Länsi-Saksa) on Alphavillen laulaja ja ainut alkuperäinen jäsen. Gold on tehnyt myös kaksi sooloalbumia.
Manau

Manau festivaaleilla Nuits-Saint-Georgesissa, Ranskassa vuonna 2010.
Manau on ranskalainen hip hop -yhtye, joka yhdistää musiikissaan perinteisiä kelttiläisvaikutteisia melodioita moderniin hip hop -musiikkiin. Yhtye perustettiin vuonna 1998, ja sen alkuperäiset jäsenet olivat Martial Tricoche, Cédric Soubiron ja R.V. (Hervé) Lardic. R.V. jätti yhtyeen vuonna 1999, ja tilalle tuli Grégor Gandon. Yhtyeen nimi tulee Mansaaren vanhasta gaelinkielisestä kutsumanimestä.
Manaun ensimmäinen single La Tribu de Dana vuonna 1998 oli Ranskassa jättimenestys, ja myi muutamassa kuukaudessa 1,5 miljoonaa kappaletta. Ensialbumi Panique Celtique julkaistiin samana vuonna ja on myynyt yli miljoona kappaletta. La Tribu de Dana eli "Danan heimo" viittaa Irlannin kelttiläisessä mytologiassa esiintyneeseen Tuatha Dé Danann -heimoon. Manau voitti vuonna 1999 parhaan rap/groove-albumin palkinnon vuosittaisessa Victoires de la Musique (French Music Awards) -gaalassa.
Diskografia

La Tribu de Dana (1998) (single)
Panique Celtique (1998)
Fest Noz de Paname (2000)
On Peut Tous Rêver (2005)
Panique Celtique II: Le village (2011)
Fantasy (2013)
Celtique d'aujourd'hui (2015)
Nouvelle Vague (2019)
Aiheesta muualla

Manaun virallinen internet-sivu
Fanisivu (Arkistoitu – Internet Archive)
Matjaž Kopitar

Matjaž Kopitar
Matjaž Kopitar (s. 6. marraskuuta 1965 Jesenice) on slovenialainen entinen jääkiekkoilija ja nykyinen valmentaja. Hän on tunnetun jääkiekkopelaajan Anže Kopitarin isä. Myös hänen toinen lapsensa Gašper Kopitar pelaa jääkiekkoa. Matjaž Kopitar pelasi maailmanmestaruuskilpailuissa Jugoslavian jääkiekkomaajoukkueessa 1991 sekä Slovenian joukkueessa 1993 ja 1994.
Seuratasolla Matjaž Kopitarin joukkue oli 1983–95 HK Acroni Jesenice, 95–97 HK Sportina Bled, 1998–2000 Itävallan DEK Schellander Klagenfurt ja 2001–03 HK Maribor.
Matjaž Pungertar

| Matjaž Pungertar |
| --- | --- |

Henkilötiedot
Syntynyt: 14. elokuuta 1990 (ikä 34)
Mäkihyppääjä
Seura:  SSK Menges
Maailmancup
Kaudet:  2011-
Voitot:  0
Palkintokorokkeella:  0
 Tietolaatikko päivitetty 14. joulukuuta 2014 
Matjaž Pungertar (s. 14. elokuuta 1990) on slovenialainen mäkihyppääjä. Hän edustaa SSK Menges-seuraa. Pungertarin paras sijoitus mäkihypyn maailmancupin osakilpailussa on kuudes tila Nižni Tagilin kilpailusta joulukuulta 2014. Hänen paras sijoituksensa kokonaiskilpailussa on kauden 2012–13 48. tila. Pungertarin nimissä on vuoden 2018 talviolympialaisten näyttämön Alpensia Jumping Parkin mäkiennätys, 136,5 metriä. Pungertarin henkilökohtainen ennätys on vuonna 2010 Planicassa hypätty 210 metriä.
Käännös suomeksi
Mangrovemesikot

| Mangrovemesikot |
| --- | --- |
 Rämeikkömesikko (Ramsayornis fasciatus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mangrovemesikot Ramsayornis  Mathews, 1912
Katso myös
   Mangrovemesikot Wikispeciesissä   Mangrovemesikot Commonsissa 
Infobox OKNimi-testi OK: 
Mangrovemesikot (Ramsayornis) on mesikkojen heimoon kuuluva varpuslintusuku. Mangrovemesikkojen sukuun kuuluu BirdLifen mukaan kaksi lajia.
Mangrovemesikoihin kuuluvia lajeja

Mangrovemesikko (Ramsayornis modestus)
Rämeikkömesikko (Ramsayornis fasciatus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Ramsayornis
Matjaž Debelak

Matjaž Debelak (s. 27. elokuuta 1965 Braslovče) on slovenialainen mäkihyppääjä, joka aktiiviaikoinaan edusti Jugoslaviaa.
1988 Calgaryn talviolympialaisissa Debelak saavutti joukkuemäestä hopeaa sekä henkilökohtaisesta suurmäen kilpailusta pronssia. MM-kisoissa hän oli henkilökohtaisessa kilpailussa parhaimmillaan kuudes, 1989 Lahdessa normaalimäessä.
Debelakin paras maailmancupin osakilpailusijoitus oli viides, jonka hän saavutti kahdesti. Kokonaiskilpailussa hän oli parhaimmillaan 20:s, kaudella 1987–1988. Debelak lopetti uransa kauteen 1989–1990.
Debelak valittiin Slovenian vuoden miesurheilijaksi 1988 .
Matti Toivonen

| Matti Toivonen |
| --- | --- |
 Matti Toivonen Helsingin kirjamessuilla 2011.
Henkilötiedot
Syntynyt: 21. elokuuta 1964 (ikä 60) Kokemäki
Ammatti:  muusikko, toimittaja
Muusikko
Yhtyeet:  Alivaltiosihteeri
  [ Muokkaa Wikidatassa ] [ ohje ]  
Matti Toivonen (s. 21. elokuuta 1964 Kokemäki) on suomalainen toimittaja, laulaja, rumpali ja humoristi. Hänet tunnetaan muun muassa Alivaltiosihteeri-yhtyeestä ja samannimisestä tv-sketsisarjasta. Toivonen liittyi Alivaltiosihteeriin vuonna 1990, ja hän toimii yhä harvakseltaan keikkailevan yhtyeen laulusolistina. Muista Alivaltiosihteerin jäsenistä poiketen Toivonen ei kuitenkaan ollut mukana vuosina 1990–2017 lähetetyssä radiohupailussa Alivaltiosihteeri – Suomen virallinen ohjelma.
Toivonen toimii nykyisin Yleisradion Puoli seitsemän -ohjelman toimittajana. Hän on toiminut myös Yleisradion tv-uutisten kotimaan toimittajana ja ollut mukana tekemässä MTV3:lle ohjelmia Lööpin takana, Suuret setelit, Saldo ja Kauppalehden talousuutiset.
Matti Toivonen asuu nykyisin Helsingissä.